2022.8.29.
HU
Az Európai Unió Hivatalos Lapja
C 326/7
A Fővárosi Törvényszék (Magyarország) által 2022. május 12-én benyújtott előzetes döntéshozatal iránti kérelem – GE Infrastructure Hungary Holding Kft. kontra Nemzeti Adó- és Vámhivatal Fellebbviteli Igazgatósága (C-318/22. sz. ügy) (2022/C 326/10) Az eljárás nyelve: magyar A kérdést előterjesztő bíróság Fővárosi Törvényszék
Az alapeljárás felei Felperes: GE Infrastructure Hungary Holding Kft.
Alperes: Nemzeti Adó- és Vámhivatal Fellebbviteli Igazgatósága
Az előzetes döntéshozatalra előterjesztett kérdések 1) Úgy kell-e értelmezni a Tanács különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére, valamint az SE-k vagy az SCE-k létesítő okirat szerinti székhelyének a tagállamok közötti áthelyezésére alkalmazandó adóztatás közös rendszeréről szóló 2009. október 19-i 2009/133/EK irányelvet (1), hogy a preambulum (2) bekezdésének és 1. cikk a) pontjának megfelel az a nemzeti jogszabály(hely) vagy e jogszabály(hely) olyan értelmezési és alkalmazási gyakorlata, mely szerint az irányelv a belföldi átalakulásokra nem vonatkozik, kizárólag a nemzetközi, határokon átnyúló átalakulásokra, olyan körülmények között amikor az irányelv rendelkezései beépítésre kerültek a tagállami társasági adóról és osztalékadóról szóló 1996. évi LXXXI.
Törvénybe akként, hogy a közösségi jog nem közvetlenül szabályozza a kérdést, hanem a tagállami jogalkotó azt rögzíti a Tao. tv.
31. § (1) bekezdés a) pontjában, hogy a Tao.
tv. az uniós jogi aktusoknak történő – többek között az irányelvnek való – megfelelést szolgálja?
2) Úgy kell-e értelmezni az irányelv 8. cikkének (2) bekezdését, hogy annak megfelel az a nemzeti jogszabály(hely) vagy e jogszabály(hely) olyan értelmezési és alkalmazási gyakorlata, amely szerint azonos tagállami illetőségű vállalkozások közötti részleges szétválás során az átadó társaság tagja köteles az átadó társaságban fennálló részesedésének névértékét az átadó társaság jegyzett tőkéjét is csökkenteni, ahhoz, hogy a könyveiben csökkentse az átadó társaságban fennálló részesedésének üzletrészének értékét, amely számviteli kivezetést az adóhatóság az irányelv 8. cikkének (2) bekezdése szerinti adókezelés elérésének előfeltételeként rögzít, ráadásul olyan esetben amikor a részleges szétválás az átadó társaság tagjánál veszteséges?
3) Úgy kell-e értelmezni az irányelv 8. cikkének (2) bekezdését, hogy annak megfelel egy olyan nemzeti jogszabály(hely) vagy e jogszabály(hely) olyan értelmezési és alkalmazási gyakorlata, amely szerint a hivatkozott rendelkezés szerinti társaságiadó-kezelés nem alkalmazható olyan részleges szétválások esetén, amelyek során a részleges szétválásban érintett átadó társaság egyszemélyes gazdasági társaság, vagyis a részleges szétválás eredményeképpen az átadó társaságban az átadó társaság alapítójának fennálló tulajdoni részesedése változatlanul 100 % marad, vagy az átadó gazdasági társaság jegyzett tőkéje változatlan marad?
(1)
HL 2009., L 310., 34. o.
A Cour d'appel de Bruxelles (Belgium) által 2022. május 20-án benyújtott előzetes döntéshozatal iránti kérelem – Ligue des droits humains ASBL, BA kontra L'organe de contrôle de l’information policière (C-333/22. sz. ügy) (2022/C 326/11) Az eljárás nyelve: francia A kérdést előterjesztő bíróság Cour d'appel de Bruxelles